પ્રસંગો તો આપણા જીવનમાં જેવા બનતા હોય છે એવા જ જ્ઞાનીના જીવનમાં પણ બનતા હોય છે પણ આપણે એ પ્રસંગોનો નિકાલ કરીએ અને જ્ઞાની નિકાલ કરે એમાં બહુ ફરક હોય છે. દાદા ભગવાનના જીવન પ્રસંગોને ચિત્રવાર્તાના રુપમાં આ પુસ્તકમાં દર્શાવવામાં આવ્યા છે, બાળપણથી જ એમનામાં પાંગરેલી બોધકળા અને જ્ઞાનકળા, એમના વ્યવહારના દરેક ગૂંચવાડાનો, ખૂબ સરળતાથી અને કોઈને ય દુઃખ ન પહોંચે એ રીતે ઉકેલ લાવી આપતી. આવી ઘણી ચાવીઓ આપણને આ પુસ્તકમાંથી મળશે, જે વાંચનારને પોતાના જીવનમાં ઉભા થતા ગૂંચવાડાનો સરળતાથી ઉકેલ લાવવાની દ્રષ્ટિ ખૂલી કરશે.